Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 143/14/4404	Nové Zámky, 8.6.2015
EEČ : 2-33-52-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 5.3.2014, spisová značka 2 Pv 143/14/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.12.2013, v presne nezistenom čase, v popoludňajších hodinách, odcudzila z lesného porastu č. 351A, p. č. C - KN 5309, v katastrálnom území XXXXX, palivové drevo, drevo o objeme 30m2, ktorú naložila na tam prinesený kočík, ktorý odstavila pri lesnom poraste, pričom nemala vystavené povolenie na výrub a zber drevnej hmoty, teda si prisvojila cudziu vec tým, že sa jej zmocnila a takou vecou je drevo z pozemku, ktoré patrí do lesného pôdneho fondu, čím spôsobila pre poškodené XXXXX republiky, š. p., XXXXX, XXXXX XXXXX, škodu vo výške 6,12 EUR.

Uznesením prokurátora Okresnej prokuratúry Nové Zámky zo dňa 5.3.2014, spisová značka 2 Pv 143/14/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Po vykonanom skrátenom vyšetrovaní uznesením prokurátorky Okresnej prokuratúry Nové Zámky, spisovej značky 2 Pv 143/14/4404, zo dňa 05.03.2014, ktoré nadobudlo právoplatnosť dňa 18.03.2014, bolo podľa § 216 odsek 1 Trestného poriadku podmienečne zastavené trestné stíhanie proti obvinenej XXXXX, pre prečin krádeže podľa § 212 odsek 2 písmeno d) Trestného zákona, ktorého sa dopustila na tom skutkovom základe, že dňa 28.12.2013, v presne nezistenom čase, v popoludňajších hodinách, odcudzila z lesného porastu č. 351A, p. č. C - KN 5309, v katastrálnom území XXXXX, palivové drevo, drevo o objeme 30m2, ktorú naložila na tam prinesený kočík, ktorý odstavila pri lesnom poraste, pričom nemala vystavené povolenie na výrub a zber drevnej hmoty, teda si prisvojila cudziu vec tým, že sa jej zmocnila a takou vecou je drevo z pozemku, ktoré patrí do lesného pôdneho fondu, čím spôsobila pre poškodené XXXXX republiky, š. p., XXXXX, XXXXX XXXXX, škodu vo výške 6,12 EUR.
Podľa § 216 odsek 2 Trestného poriadku bola obvinenej určená skúšobná doba v trvaní 1 (jeden) rok, ktorá začala plynúť od právoplatnosti uznesenia o podmienečnom zastavení trestného stíhania, ktoré nadobudlo právoplatnosť dňa 18.03.2014.
Skúšobná doba obvinenej uplynula dňa 18.03.2015.
Podľa § 217 odsek 1 Trestného poriadku, ak obvinená v priebehu skúšobnej doby viedla riadny život, splnila povinnosť nahradiť spôsobenú škodu a vyhovela aj ďalším uloženým obmedzeniam a povinnostiam, prokurátor rozhodne, že sa obvinená osvedčila. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Po uplynutí skúšobnej doby podmienečného zastavenia trestného stíhania boli vyžiadané listinné doklady za účelom zistenia, či obvinená XXXXX, splnila všetky zákonné podmienky na osvedčenie sa.  
Z vyžiadaných listinných dokladov vyplýva, že obvinená XXXXX sa v skúšobnej dobe podmienečného zastavenia trestného stíhania nedopustila žiadnej trestnej činnosti. V odpise z registra trestov nemá žiadny nový záznam. Za obdobie plynutia skúšobnej doby síce obvinená má dva nové záznamy v Ústrednej evidencii priestupkov Ministerstva vnútra Slovenskej republiky, a to za porušenie všeobecne záväzného nariadenia obce o odpadoch, avšak vzhľadom na skutočnosť, že nejde o priestupok proti majetku, na uvedené záznamy neprihliadam. Zo správy o povesti Obce XXXXX zo dňa 19.05.2015 nevyplývajú konkrétne negatívne poznatky ohľadom života obvinenej. Pri podmienečnom zastavení trestného stíhania neboli obvinenej uložené žiadne povinnosti a obmedzenia.
Vychádzajúc z uvedeného je potrebné prijať záver, že obvinená splnila všetky zákonné podmienky na postup podľa § 217 odsek 1 Trestného poriadku, a preto som rozhodla, že sa v skúšobnej dobe podmienečného zastavenia trestného stíhania osvedčila.               

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Szücsová
prokurátorka